Convocatòria, en règim de concurrència no competitiva, per a la concessió de subvencions de l'Institut Ramon Llull a la mobilitat d'autors (escriptors i il·lustradors) de literatura catalana i aranesa fora del domini lingüístic d'ambdues llengües, per desplaçaments que es duguin a terme entre el 16 de juny de 2019 i el 15 de juny de 2020.
Subvencions a autors/es (escriptors/es i il·lustradors/es) per a la realització d'activitats culturals obertes al públic de difusió de la literatura en llengua catalana o en llengua occitana (en la seva varietat aranesa), fora del domini lingüístic d'ambdues llengües.
I també, d'una altra banda, la concessió de subvencions a escriptors/es per a l'assistència a residències de creació internacionals.
En ambdós casos (activitats culturals i residències de creació), les persones sol·licitants hauran d'haver-hi estat convidats i hauran de fer l'activitat durant l'any de la convocatòria, i sempre caldrà que es compleixin els requisits següents:
– Que els escriptors/es sol·licitants tinguin almenys una obra publicada de narrativa, poesia, teatre o pensament (no-ficció i humanitats), escrita originalment en català i/o occità (en la seva varietat aranesa), en format llibre en paper i d'autoria exclusiva.
– Que els il·lustradors/es sol·licitants tinguin almenys dues obres publicades originalment en català i/o occità (en la seva varietat aranesa).
– Que les activitats culturals en què participin els escriptors/es sol·licitants siguin d'un dels tres tipus següents: participació en actes de difusió d'obres en traducció (incloent fires del llibre obertes al públic en general), participació en festivals literaris internacionals o bé assistència a residències de creació internacionals.
– Que les activitats culturals en què participin els il·lustradors/es sol·licitants siguin d'un dels dos tipus següents: participació en actes de difusió d'obres il·lustrades (que hagin estat publicades originalment en català i/o occità (en la seva varietat aranesa) o bé participació en festivals literaris o d'il·lustració internacionals.
_ Que les obres que presentin els escriptors/es i il·lustradors/es siguin sempre les seves pròpies obres, i no pas obres d'altres autors/es.
– Que l'activitat per a la qual es demana la subvenció s'hagi realitzat dins del termini establert a la convocatòria.
L'inici del desplaçament ha de ser des d'un territori del domini lingüístic, així com la seva finalització.
1.2 No són objecte d'aquesta convocatòria els desplaçaments que tinguin per objecte:
Les despeses subvencionables són únicament i exclusiva les corresponents al desplaçament de la persona beneficiària en avió, tren, vaixell i autobusos interurbans.
No són objecte d'aquesta convocatòria els desplaçaments en classe preferent o superior ni les despeses de catxets, dietes, visats, combustible, peatges, taxis, transports urbans, embalatges, pàrkings, assegurances i altres despeses de caràcter complementari.
L'import mínim subvencionable és de 200,00 euros.
L'import màxim subvencionable per sol·licitud és de 1.500,00 euros.
Poden ser beneficiàries d'aquestes subvencions escriptors/es i il·lustradors/es de literatura catalana o aranesa que compleixin els requisits establerts en aquestes bases.
No poden ser beneficiaris/es d'aquestes subvencions les persones sol·licitants que tinguin un deute pendent amb l'Institut Ramon Llull reconegut per resolució ferma del la persona titular de la seva Direcció